 Otu nwanyị olu ọma, onye Amerịka, a ma ama maka ịgụ egwu, bụ Whitney Houston, anwụọla. E butere ozu Whitney nime ụlọ oriri nọñụñụ Beverly Hilton.  A ma Whitney ama maka olu ọma ya. Ọ gbara afọ 48 tupu ọnwụ egbuo ya. Tupu ọ nwụọ, ọ gara na mpaghara Hollywood ebe a na-eme mmemme nturu ugo Grammy. Grammy bụ otu nime mmemme ndị a na-eji etuwe ndị aka ha pụtara ihe nịkụ egwu ugo.A na-ekwu na a hụrụ Whiteney anya ịkpazụ nụbọchị Tọzdee mgbe ọ gụchara nwa obere egwu nebe ahụ a na-eme mmemme Grammy. A hụkwara ya anya ọzọ na mgbede Fraịdee ebe ya na ndị enyi ya na-enwe añụrị nụlọ oriri nọñụñụ Beverly Hilton. 